Kultuuriministeerium 10.04.2025 nr 1-5/15

Suur-Karja 23

15076 Tallinn

**Taotlus**

Palume muuta muuseumile 2025. aastaks eraldatud 30 000 EUR (raudteejaama katuse remont) remonditoetuse nimetust – „raudteejaama katuse remont“ ja asendada üldise nimetusega „raudteejaama remont“.

Kavandame koos remonttöödega mitmeid jaamahoone remondiks vajalikke ettevalmistavaid tegevusi. Nendega tagatakse valmidus edasiste investeeringute täpsemaks sihistamiseks ja eelarvestamiseks. Tänase seisuga on sihtasutusel juba valminud (2024.a.) jaamahoone ja pagasiaida tarindite tehnilise seisukorra hinnang.

Käesoleval,  2025. aastal on vajalik teostada järgnevad tööd:

1. Hoone mõõdistamine laserskaneerimise meetodil ning mõõdistusjooniste koostamine;
2. Hoone küttesüsteemi (sh soojasõlm); veerja kanalisatsioonisüsteemide ja tugevvoolusüsteemide tehnilise seisukorra hinnang;
3. Hoone viimistluskihtide uuringud;
4. Ehituslik eelprojekt, mille alusel oleks võimalik kalkuleerida kogu jaamahoone renoveerimise maksumust;
5. Hoone energiatõhusust parandavate tegevuste ettevalmistustööd, kalkulatsioon, ekspertiis;
6. Kõige avariilisemad väikeremondid katusel ja akendel-ustel.

Lisame täiendavalt, et sihtasutus kavandab osalemist käesoleval aastal hoonete kliimatõhususe parandamise meetmes (Meede: avaliku sektori kultuuriväärtusega hoonete energiatõhususe tõstmine).  
Ettevalmistavad tegevused toetavad meetmest toetuse taotlemiseks.

Lugupidamisega

*/allkirjastatud digitaalselt/*

Anton Pärn

juhatuse liige